2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงที่สำคัญ

จากที่ได้เปลี่ยนธุรกิจจากการนำเข้าและจำหน่ายรถประจำทางที่ใช้แก็ส NGV
มาเป็นธุรกิจนำเข้าและจัดจำหน่ายเครื่องสำอาง ตั้งแต่ปี 2553 นั้นทางบริษัทฯ
ได้ดำเนินการมุ่งเน้นการสรรหาผลิตภัณฑ์
และการจัดการขยายช่องทางการจัดจำหน่ายสินค้าในทุกช่องทางอย่างต่อเนื่อง

ทีมบริหารได้สรรหาบุคลากรที่มีประสบการณ์และความเชี่ยวชาญในวงการเครื่องสำอางทั้งด้านการตลาดและการขายที่มีคุณภาพเข้ามาร่วมงานเพื่อขยายงานในกลุ่มธุรกิจนี้อย่างต่อเนื่อง
ผลประกอบการของธุรกิจในปี 2555 ของบริษัทฯ ได้โตอย่างต่อเนื่องในทุกๆ เดือน
อันเนื่องมาจากอัตราการเติบโตของตลาดเครื่องสำอางโดยรวมที่สูงขึ้นประกอบกับการทำตลาดของบริษัทฯ
เป็นไปอย่างต่อเนื่อง รวมถึงการสร้างแบรนด์ “KARMARTS” เพื่อให้เป็นที่รู้จักนั้น
นับได้ว่าประสบความสำเร็จในช่วงเวลา 3 ปีที่ผ่านมาทั้งในตลาดค้าส่งกรุงเทพ และต่างจังหวัด
โดยบริษัทฯ ได้โฆษณาประชาสัมพันธ์ให้ลูกค้าทั้งกลุ่มผู้ประกอบการค้าส่งและผู้บริโภคได้รู้จัก
“KARMARTS”
ในแง่มุมของการเป็นผู้นำเข้าเครื่องสำอางและผลิตภัณฑ์เสริมความงามที่มีคุณภาพจากประเทศแถบเอเชีย
นอกจากนี้ผู้ประกอบการค้าส่งยังสามารถได้รับผลตอบแทนอย่างดีจากการซื้อสินค้า “KARMARTS”
เพื่อนำไปจำหน่ายปลีกได้
ทำให้เกิดกระแสการตอบรับที่ดีในแวดวงค้าส่งเครื่องสำอางนำเข้าเป็นอย่างมาก

จากแนวโน้มที่ดีของธุรกิจเครื่องสำอางค้าส่งของ KARMARTS นี้เอง ทำให้บริษัทฯ
เริ่มมีแนวคิดที่จะขยายช่องทางสำหรับธุรกิจนี้ไปยังช่องทางค้าปลีก
โดยสร้างรูปแบบธุรกิจเป็นลักษณะร้านค้าภายใต้แบรนด์ “KARMARTS”
ซึ่งมีผู้ประกอบการทั่วไปให้ความสนใจลงทุนเปิดร้านภายใต้การออกแบบ
และดำเนินงานด้านการตลาดโดยบริษัทฯ เอง
ซึ่งภายในร้านจะประกอบไปด้วยสินค้าหลากหลายประเภทที่นำเข้าผ่านบริษัทฯ ทั้งสิ้น
อีกทั้งยังมีการจำหน่ายสินค้าที่เป็นมาตรฐานเดียวกันทั่วประเทศ
ทั้งนี้การจำหน่ายดังกล่าวเป็นลักษณะการขายขาดทั้งสิ้น อย่างไรก็ตามบริษัทฯ
มีแผนรองรับสำหรับความต้องการที่แตกต่างกันของกลุ่มลูกค้าปลีกในแต่ละพื้นที่
ให้แก่แต่ละสาขาอย่างต่อเนื่อง

ปัจจุบันได้ขยายสาขา 80 แห่งที่เปิดดำเนินการแล้วทั่วประเทศ ในปี 2555
และยังอยู่ในระหว่างการก่อสร้างอีก 10 แห่ง และในปีหน้าบริษัทฯ
ยังคงขยายสาขาเพิ่มขึ้นอีกอย่างต่อเนื่องแต่มุ่งเน้นทำเลที่ตั้ง
และให้ความสำคัญแก่คุณสมบัติของผู้ประกอบการที่มีความพร้อมและมีใจรักในการให้บริการสำหรับธุรกิจค้าปลีกเครื่องสำอางอย่างแท้จริง

นอกจากธุรกิจกลุ่มเครื่องสำอางแล้วบริษัทฯ ยังได้มีการจัดกลุ่มประเภทสินค้าในหมวดอุปโภค
เพื่อตอบสนองความต้องการของกลุ่มช่องทางห้างท้องถิ่น ซึ่งเป็นตลาดที่มีมูลค่าสูง
และสินค้าในกลุ่มนี้สามารถสร้างยอดขายให้แก่บริษัทฯ ได้ระยะยาวอีกด้วย

ในส่วนของธุรกิจจำหน่ายรถยนต์ด้วยแก็ส NGV ในปี 2555 นั้น บริษัทฯ
ยังคงให้บริการหลังการขายและจำหน่ายอะไหล่แก่ลูกค้าเดิมเท่านั้น
มิได้มีการขยายตลาดต่อแต่อย่างใด

2.2 ลักษณะการประกอบธุรกิจและโครงสร้างกลุ่มบริษัท

บริษัทฯ ประกอบธุรกิจนำเข้าและจัดจำหน่ายสินค้าเครื่องสำอาง, กลุ่มผลิตภัณฑ์บำรุงผิวหน้า,
กลุ่มผลิตภัณฑ์บำรุงผิวกาย, กลุ่มผลิตภัณฑ์อุปกรณ์ความงาม, กลุ่มผลิตภัณฑ์อาหารเสริม และอื่นๆ
ภายใต้แบรนด์ต่างๆจากหลากหลายประเทศ เช่น เกาหลี, ฮ่องกง, เวียดนาม, ไต้หวัน, จีน
เป็นต้น โดยแต่ละแบรนด์ถูกจำหน่ายในช่องทางที่แตกต่างกัน
ขึ้นอยู่กับความเหมาะสมของตำแหน่งทางการตลาด และกลุ่มเป้าหมายของแต่ละแบรนด์

 ปัจจุบันบริษัทฯ นำเข้าแบรนด์ต่างๆ มากกว่า 300 แบรนด์จากหลากหลายประเทศ โดยส่วนมากเน้นประเทศแถบเอเชีย จึงทำให้ลักษณะการทำตลาดของแต่ละแบรนด์นั้นแตกต่างกันตามกลุ่มเป้าหมาย, และระดับราคา ซึ่งเป็นกลยุทธ์การนำเข้าสินค้าเพื่อตอบสนองความต้องการของลูกค้าทุกประเภทเพื่อให้คลอบคลุมทุก กลุ่มลูกค้าของตลาด 

บริษัทย่อย

  บริษัท มาย บัส จำกัด

บริษัทฯ ได้ร่วมลงทุนในบริษัท มาย บัส จำกัด โดยถือหุ้นทั้งสิ้น 8,564,511 หุ้น รวมเป็นเงิน
9,173,531.32 บาท โดยแบ่งเป็นจำนวน 1 ล้านหุ้น (สำหรับหุ้นที่ชำระเต็มมูลค่าแล้ว 10 บาท)
และจำนวน 8 ล้านหุ้น (สำหรับหุ้นที่ชำระยังไม่เต็มมูลค่า 2.75 บาท ) คิดเป็นสัดส่วน 95.16%
ประกอบธุรกิจเดินรถโดยสารประจำทางปรับอากาศสาย ปอ.64 มีสิทธิการเดินรถ 8 ปี 9 เดือน
โดยนับตั้งแต่วันที่ 25 ส.ค. 2552 ถึง 31 พ.ค. 2561 โดยระยะทางเริ่มจากกระทรวงพาณิชย์
(แห่งใหม่) – ถนนรัตนาธิเบศร์ – สนามหลวง

  บริษัท สตาร์คอม จำกัด

บริษัทฯ ได้ร่วมลงทุนในบริษัท สตาร์คอม จำกัด โดยถือหุ้นทั้งสิ้น 14,419,995 หุ้น มูลค่าหุ้นละ 10
บาท มูลค่าเงินลงทุน 144,199,950 บาท เป็นสัดส่วน 70.00% ของทุนจดทะเบียน
206,000,000 บาท ซึ่งเป็นบริษัทย่อยที่ได้รับสัมปทานให้ปรับปรุงโครงข่ายโทรศัพท์เคลื่อนที่ระบบ
470 MHz จากเดิมเป็นเทคโนโลยี NMT (Analogue) เป็นเทคโนโลยี CDMA 2000 1X
(Digital) กับบริษัท ทีโอที จำกัด (มหาชน)
และดำเนินการด้านการตลาดสำหรับโทรศัพท์ระบบไร้สายประเภทโทรศัพท์สาธารณะ

โดยเป็นผู้จัดหาเครื่องโทรศัพท์สาธารณะตลอดจนอุปกรณ์ต่างๆ, จัดเก็บเงิน
และแบ่งรายได้รับจากการบริการโทรศัพท์สาธารณะเป็นระยะเวลา 12 ปี
และจำหน่ายเครื่องลูกข่ายอันเกี่ยวข้องกับระบบ CDMA 470 MHz อาทิเช่น โทรศัพท์แบบ Fixed
Line, โทรศัพท์แบบไร้สายและโทรศัพท์มือถือ เป็นต้น บริษํทฯ (ได้จำหน่ายเงินลงทุนในบริษัทย่อย
เมื่อวันที่ 20 ธันวาคม 2555)

โครงสร้างการถือหุ้นของกลุ่มบริษัท

  ------------------------------- ----- ---------------------------------
  กลุ่มตระกูลทีฆคีรีกุล                        ผู้ถือหุ้นรายอื่นๆ

  31.88%                                68.12%
  ------------------------------- ----- ---------------------------------

  -----------------------------------------------------------------------
  บริษัท คาร์มาร์ท จำกัด (มหาชน)

  -----------------------------------------------------------------------

นโยบายการแบ่งการดำเนินงานของบริษัทในกลุ่ม

เมื่อวันที่ 25 กุมภาพันธ์ 2548 บริษัทฯ ได้ลงทุนในบริษัท สตาร์คอม จำกัด
เพื่อขยายธุรกิจด้านสื่อสารและโทรคมนาคม ซึ่งบริษัทฯ ดำเนินธุรกิจในการจัดจำหน่าย ทำการตลาด
อุปกรณ์ด้านการสื่อสารฯ รวมทั้งให้บริการด้านโทรคมนาคม
ซึ่งบริษัทย่อยได้ทำสัญญาปรับปรุงโครงข่ายฯ กับ บมจ.ทีโอที เมื่อวันที่ 28 กรกฎาคม 2548 (บริษัท
ฯ ได้ขายเงินลงทุนทั้งจำนวน เมื่อวันที่ 20 ธันวาคม 2555)

เมื่อวันที่ 23 มิถุนายน 2552 บริษัทฯ ได้ลงทุนใน บริษัท มาย บัส จำกัด
เพื่อขยายธุรกิจด้านรถยนต์ NGV ซึ่งบริษัทฯ
ดำเนินธุรกิจในการเดินรถยนต์โดยสารประจำทางปรับอากาศสาย ปอ.64
โดยระยะทางเริ่มจากกระทรวงพาณิชย์ (แห่งใหม่) ถนนรัตนาธิเบศร์ – สนามหลวง
และได้รับสิทธิการเดินรถ 8 ปี 9 เดือน มูลค่า 14.50 ล้านบาท โดยนับตั้งแต่วันที่ 25 ส.ค.
2552 – 31 พ.ค 2561

2.3 โครงสร้างรายได้

บริษัทฯ มีมูลค่าการจำหน่ายสินค้าอุปโภคและผลิตภัณฑ์รถยนต์ใช้ก๊าซธรรมชาติปี 2553 – 2555 ดังนี้

+-------------------------------+------+-----+------+-----+------+-----+
| ผลิตภัณฑ์                        | 2555 |     | 2554 |     | 2553 |     |
+-------------------------------+------+-----+------+-----+------+-----+
|                               | พ    | %   | พ    | %   | พ    | %   |
|                               | ันบาท |     | ันบาท |     | ันบาท |     |
+-------------------------------+------+-----+------+-----+------+-----+
| ม                             |      |     |      |     |      |     |
| ูลค่าการจำหน่ายรถยนต์ใช้ก๊าซธรรมชาติ |      |     |      |     |      |     |
+-------------------------------+------+-----+------+-----+------+-----+
| - รถยนต์ใช้ก๊าซธรรมชาติ (NGV)     | 7    | 1   | 55   | 14  | 39   | 32  |
|                               | ,782 | .22 | ,433 | .53 | ,348 | .45 |
+-------------------------------+------+-----+------+-----+------+-----+
| - เครื่องยนต์                    | -    | -   | -    | -   | 6    | 5   |
|                               |      |     |      |     | ,470 | .34 |
+-------------------------------+------+-----+------+-----+------+-----+
| - ถังก๊าซ                       | -    | -   | -    | -   | 4    | 3   |
|                               |      |     |      |     | ,566 | .77 |
+-------------------------------+------+-----+------+-----+------+-----+
| - อื่นๆ                         | 2    | 0   | 653  | 0   | -    | -   |
|                               | ,368 | .37 |      | .17 |      |     |
+-------------------------------+------+-----+------+-----+------+-----+
| รวมม                          | 10   | 1   | 56   | 14  | 50   | 41  |
| ูลค่าการจำหน่ายรถยนต์ใช้ก๊าซธรรมชาติ | ,150 | .59 | ,086 | .70 | ,384 | .56 |
+-------------------------------+------+-----+------+-----+------+-----+
| มูลค่าการจำหน่ายสินค้าอุปโภค        |      |     |      |     |      |     |
+-------------------------------+------+-----+------+-----+------+-----+
| - เครื่องสำอาง                  |      |     |      |     |      |     |
+-------------------------------+------+-----+------+-----+------+-----+
|   ดูแลร่างกาย                   | 166  | 26  | 101  | 26  | 20   | 16  |
|                               | ,469 | .09 | ,288 | .56 | ,269 | .72 |
+-------------------------------+------+-----+------+-----+------+-----+
|   ดูแลผิวหน้าและเครื่องสำอาง       | 412  | 64  | 198  | 52  | 32   | 26  |
|                               | ,673 | .67 | ,460 | .03 | ,502 | .81 |
+-------------------------------+------+-----+------+-----+------+-----+
| - ของใช้ประจำวัน                | 12   | 2   | 13   | 3   | 7    | 6   |
|                               | ,862 | .02 | ,533 | .55 | ,695 | .34 |
+-------------------------------+------+-----+------+-----+------+-----+
| - อื่น ๆ                        | 34   | 5   | 7    | 1   | 1    | 1   |
|                               | ,181 | .36 | ,487 | .96 | ,795 | .48 |
+-------------------------------+------+-----+------+-----+------+-----+
| รวมมูลค่าการจำหน่ายสินค้าอุปโภค     | 626  | 98  | 320  | 84  | 62   | 51  |
|                               | ,185 | .14 | ,768 | .10 | ,261 | .35 |
+-------------------------------+------+-----+------+-----+------+-----+
| รวมมูลค่าการจำหน่าย              | 636  | 99  | 376  | 98  | 112  | 92  |
|                               | ,335 | .73 | ,854 | .80 | ,645 | .91 |
+-------------------------------+------+-----+------+-----+------+-----+
| รายได้ค่าบริการ                  | 1    | 0   | 4    | 1   | 8    | 7   |
|                               | ,745 | .27 | ,562 | .20 | ,595 | .09 |
+-------------------------------+------+-----+------+-----+------+-----+
| รวมรายได้จากการจำหน่ายและบริการ  | 638  | 100 | 381  | 100 | 121  | 100 |
|                               | ,080 | .00 | ,416 | .00 | ,240 | .00 |
+-------------------------------+------+-----+------+-----+------+-----+
| อัตราเพิ่ม (ลด) ของรายได้         | 6    |     | 21   |     | (13  |     |
|                               | 7.29 |     | 4.60 |     | .48) |     |
+-------------------------------+------+-----+------+-----+------+-----+

2.4 เป้าหมายการดำเนินธุรกิจ

1.  บริษัทฯ
    จะเป็นศูนย์จำหน่ายสินค้ากลุ่มเครื่องสำอางและผลิตภัณฑ์เสริมความงามหลายยี่ห้อจากประเทศแถบเอเชียภายใต้การจัดจำหน่ายโดย
    “KARMARTS” ซึ่งเน้นคุณภาพที่เหมาะสมกับราคา และมีความทันสมัยเหมาะสมกับกลุ่มเป้าหมาย
    โดยสินค้าทั้งหมดต้องผ่านการทดลองใช้จริงและคัดสรรมาจากแหล่งผลิตที่เชื่อถือและไว้ใจได้เพื่อให้ลูกค้ามั่นใจได้ว่าสินค้าทุกชนิดที่ทางบริษัทฯ
    นำเข้าเป็นสินค้าที่ได้มาตรฐานอย่างแท้จริง

2.  บริษัทฯ
    ต้องการสร้างช่องทางค้าปลีกเพื่อจำหน่ายสินค้ากลุ่มเครื่องสำอางและผลิตภัณฑ์เสริมความงามให้เป็นที่รู้จักแก่ผู้บริโภคในนามของร้าน
    “KARMARTS” ทั้งใน และต่างประเทศ

3.  บริษัทฯ ต้องการจัดหาผลิตภัณฑ์ใหม่ของแต่ละสายผลิตภัณฑ์ เพื่อตอบสนองความต้องการ

ของผู้อุปโภคและบริโภค

4.  บริษัทฯ มีนโยบายการดำเนินงานที่โปร่งใส และได้สร้างมูลค่าเพิ่มให้แก่กิจการในระยะยาว,
    บริหารบริษัทฯ ด้วยความรอบครอบระมัดระวัง
    ควบคุมและบริหารความเสี่ยงที่เหมาะสมรวมทั้งมีจริยธรรมในการดำเนินธุรกิจและบริหารงานเพื่อให้บรรลุเป้าหมายตามแผนธุรกิจที่คณะกรรมการบริษัทได้กำหนดไว้
    รวมทั้งสร้างความเชื่อมั่นให้แก่ผู้ถือหุ้นและบริหารงานเพื่อก่อประโยชน์สูงสุดต่อผู้ถือหุ้น